එල්. ටී. ටී. ඊ. ත්‍රස්තවාදීන් ජාත්‍යන්තර හමුවේ ශ්‍රී ලංකාවේ පැවති යුද්ධය සාධාරණීයකරණය කිරීමට තැත් කළද අති බිහිසුණු ම්ලේච්ඡ ඝාතන ඔවුන් සිදු කළ බවට “ගාමනී” චිත්‍රපටයෙන් තමා පෙන්වීමට උත්සාහ කළේ යැයි පාර්ලිමේන්තු මන්ත්‍රී රියර් අද්මිරාල් සරත් වීරසේකර මහතා පවසයි.ශ්‍රී ලංකාවේ භික්ෂුව තුළ ශීලාචාරකමක් නැති බවත්, සිංහල සොල්දාදුවන් තරුණියන් කෙළෙසූ බවටත්, ප්‍රකාශ කරමින් වෙනම රාජ්‍යයක් ලබාගන්නට ඔවුන් උත්සාහ කරමින් යුද පෙරමුණේ සිටි බව තමා හොඳින් දන්නා බව ද හෙතෙම කීය.ගෝනගල ප්‍රදේශයේ 1999 වසරේදී ම්ලේච්ඡ ලෙස කුඩා දරුවන් ඇතුළු 57 දෙනෙකු ඝාතනය කළ සිද්ධිය පදනම් කරගෙන එදා සොල්දාදුවකු ලෙස තමා දුටු දේ මෙම චිත්‍රපටය සඳහා පාදක වූ බව ද ඒ මහතා කීය.එදාත් ග්‍රාමාරක්‍ෂක භටයන් යුද පෙරමුණේ සිටි බව කී ඒ මහතා, වසර 35 කින් අවසන් කළ නොහැකි වූ යුද්ධය වසර තුනහමාරෙන් අවසන් කළේ නිවැරදි ලෙස යුද්ධයට මුහුණ දුන් නිසා යැයි ද ප්‍රකාශ කළේය.ඒ මහතා මෙම අදහස් පළකළේ “ගාමනී” චිත්‍රපටය සම්බන්ධව රජයේ ප්‍රවෘත්ති දෙපාර්තමේන්තුවේ පැවති මාධ්‍ය හමුවකට එක්වෙමිනි.බස්නාහිර පළාත් ඇමැති උදය ගම්මන්පිල මහතා - ගාමනී චිත්‍රපටය නැරඹීමෙන් පසුව දෙනෙතට කඳුළු පිරුණේ ගෝනගල ප්‍රහාරයේ පැවති ම්ලේච්ඡත්වය නිසයි.මවගේ දෙතනේ කිරි බිව් කුඩා දරුවා පොල් ගසක ගසා මරා දැමීමට තරම් එල්. ටී. ටී. ඊ. ත්‍රස්තවාදීන් ම්ලේච්ඡ වුණා.